Selle nädala uudistes:
Unenäod ja nägemused sõja keskel!
Hoolimata surmast ja hävingust Gazas
tuli 200 gazalast usule Jeesusesse (Tema) üleloomuliku ilmumise tõttu.
Ja:
Ta astus vastu Vene diktaator Vladimir Putinile,
mis paljude meelest maksis talle elu.
Aleksei Navalnõi kristlik usk sundis teda seisma õiguse eest.
Ja:
Ekspresident Donald Trump lubab tagasi valituna kaitsta ristiusku.
Üha enam kristlasi tajub, et poliitika lõhestab riiki,
ent mõned püüavad meid taas kokku liita.
Tere vaatama kristlikke uudiseid. Olen Wendy Griffith.
Maailm otsib vastuseid pärast teateid üle 100 gazalase hukkumisest
rüseluses abisaadetise pärast; mõned süüdistavad Iisraeli sõjaväge.
Paul Strand räägib lähemalt juhtunust ja Iisraeli vastusest.
Valge Maja nimetas väga häirivaks surmajuhtumeid,
mille jäädvustasid ka Iisraeli armee droonid, ning nõudis uurimist.
Näib, et enamiku tallas surnuks veokite juurde tormav rahvahulk
või sõitsid surnuks rahvahulga eest pagevad gazalastest veokijuhid.
Mõned gazalased aga lasti maha,
kui rahvamass tormas kõrvalviibivate Iisraeli sõdurite poole.
USA arenguabi ametnik arvustas kohe Iisraeli.
Meeleheitel elanikke, kes üritavad toita näljas pereliikmeid,
ei tohiks tulistada.
Ent Iisraeli armee sõnul sai gazalasi surma omade, mitte Iisraeli armee läbi.
Tuhanded gazalased tunglesid veokite juurde.
Hakati tõuklema ja koguni kaasinimesi surnuks tallama
ning humanitaarabi röövima.
Hagari ütleb, et suure kaose tõttu
tulistasid Kaitseväe sõdurid raevunud rahvahulga tõrjumiseks,
mitte gazalastele abijagamise takistamiseks.
Iisraeli Kaitsevägi ei tulistanud abiveokite pihta.
USA Juudi Komitee portaali Global Voice teatel
suri kuulide läbi vaid alla kümne inimese sajast.
Endiselt teatatakse, et Hamas röövib lõviosa abist,
näljast meeleheitel gazalased aga telgivad abiveoteede ääres.
See mees ütleb: Ma ei saa oodata, kuni mu laps nälga sureb.
Beirut'is nõudis vihane rahvahulk enama abi läbilaskmist gazalastele,
süüdistades Egiptust üle 2008 veoki kinnihoidmises Rafah' piiripunktis.
See protestija ütles:
Me ei luba gazalastel nälga surra, ei luba uut genotsiidi!
Värskeimas terrorirünnakus Iisraelis
laskis 57-aastase rabi ja 16-aastase matkaja neljapäeval Samaarias maha
PO politseinik, kellest sai nii terrorist.
Ta laskis maha kaks meie kohalikku elanikku siin tanklas.
Üks me kohalik elanik tuli siia toidupoodi ja tappis terroristi.
Kõige selle keskel täidab Iisraeli armee ülesannet sõdida Hamas'iga
ja olevat siiani surmanud Gaza sõjas 13 000 terroristi.
Näib ka, et kõnelused Gaza pantvangide vabastamiseks ei edene.
Peaminister Netanyahu sõnul vabastab Iisrael nad nii või teisiti.
Tänu nii sõjalisele survele kui kindlakäelistele kõnelustele
on meil õnnestunud elusalt tagasi saada 112 pantvangi.
Toome nad kõik tagasi!
Olgu leppega või ilma, sõdime täieliku võiduni.
Paul Strand, CBNi Uudised, Jeruusalemm.
Tänan, Paul! Keset sõja süngust ja meeleheidet paistab Gazas valgus.
Kristlaseks saanud eksterrorist teatab,
et Gaza kristlased teenivad oma kogukonda
ja Jeesus ilmutab end unenägudes ja nägemustes.
Gary Lane räägib lähemalt.
Jumal sekkub sõjast räsitud Gaza tragöödiasse ja kannatusse.
Umbes 200 gazalast võtsid Jeesuse südamesse ühekorraga,
sest Issand ilmus neile nägemustes ja unenägudes.
Ja nad embasid üksteist ja rõõmustasid,
ja mõistsid, et neil kõigil oli olnud üks ja sama nägemus.
Taysir Saada on endine PVO snaiper ja Yassir Arafat'i abiline.
Ca 30 aastat tagasi tuli ta usule Jeesusesse Kristusesse
ja rääkis oma loo raamatus 'Endine Arafat'i Mees'.
Täna juhib ta kristlikku humanitaarühingut Lootuse Seemned.
Usun, et toimuvast hävingust hoolimata soovib Jumal,
et palestiinlased Gazas ärkaksid ja näeksid, et uskuda saab ka teisiti.
Mõtleme, mis saab pärast Iisraeli sõda Hamasi vastu.
Selgitage, mis Gazas vaimulikult toimub.
Paljud moslemid otsivad islamile alternatiivi.
Usun, et meile tuleb palju ärkamist, paljud saavad usklikuks.
See toimub juba täna.
Pastor William Devlin ütleb,
et paljud kristlased on jäänud Gazasse kannatavaid moslemeid abistama.
Olukord Gazas on ääretult ohtlik!
Tuhat kristlast on jäänud paigale Gazasse - 2,2 miljoni moslemi merre.
Ja neist tuhandest kristlasest
elab praegu 500 kreeka õigeusu kirikus ja 500 roomakatoliku kirikus.
Devlin juhib üleilmset abiühingut Lesed ja Orvud.
Ta väisab tihti Gazat ja usub,
et kristlased ja enamus moslemeid seal ei toeta Hamasi.
Hamas on surmakultuur. Nad soovivad vaid surma.
Nii oleme tänulikud, et kristlased on seal elu toomas.
Paljud neist võinuks lahkuda, ent ütlevad:
See on meie esivanemate maa, oleme siin olnud muistsest peale
ega lähe ära.
Sõjas hävisid nii kristlaste kui nende moslemitest naabrite kodud.
Seetõttu on karjuv vajadus toidu, vee ja arstimite järele.
Devlin loodab, et Iisraeli Kaitsevägi lubab tal
minna pea vajalikku abi andma.
Keset vaeva ilmub Issand Jeesus seal moslemeile
ja palvetame, et Jumal ilmutaks ikka end oma Poja kaudu
unenägudes, nägemustes ja ilmumistes,
et tuua kõik gazalased usule Jeesusesse Kristusesse.
Palvetage, et paljud moslemid tuleks usule Jeesusesse.
See on nende ainus lootus!
Lootus ja armastus, mis, nagu Gaza kristlased teavad, püsib igavesti!
Gary Lane, CBNi Uudised.
Aamen! Tänan, Gary!
Nüüd Venemaale, kus reedel tuli Moskva tänavaile sadu inimesi,
et jätta hüvasti Vene opositsioonijuhi Aleksei Navalnõi'ga.
Pereliikmed, sõbrad ja töökaaslased
kogunesid matusetalitusele õigeusu kirikusse.
Väljas avaldasid austust välisdiplomaadid,
sh saadikud Prantsusmaalt, Saksamaalt ja USAst.
Talitus ja rahvahulk olid politsei tugeva järelevalve all.
Paljud süüdistasid Navalnõi enneaegses surmas Vladimir Putinit.
Navalnõi elu vähetuntud tahkudeks
olid ta kristliku usk ning Piiblist ajendatud õiglustunne.
Dale Heard teatab loo.
47-aastane Aleksei Navalnõi
oli president Vladimir Putini raevukaim vastane,
kes võitles ametliku korruptsiooniga
ja korraldas suure Kremli-vastase protesti.
Ta suri paari nädala eest Arktikas koloonias,
kus kandis 30-aastast liitkaristust.
Paljude meelest ta mõrvati.
Kohtuistungil 2021. a. üllatas Navalnõi,
kunagine veendunud ateist ja ametliku usu pilkaja,
kohut teatega, et temast on saanud kristlane.
Räägib Sergei Rahuba, Euraasia Misjoni juht.
Kohtuistungil pidas ta minu meelest kõige vägevama jutluse sellest puurist,
kus teda kohtusaalis kinni hoiti.
Ta ütles, et pole enam ateist, ja nimetas Piiblit põliseks raamatuks,
mida maailm peaks tunnustama ja sealt oma argielu reeglid üle võtma.
Navalnõi naasis Venemaale 2021. a. - ehkki paljud seda ei soovitanud -
pärast valitsuse katset teda mürgitada.
Ta mainis oma usku korduvalt sotsmeedias.
Mõned pidasid Navalnõi pöördumist poliitiliseks taktikaks,
Rahuba peab seda aga ehtsaks.
Kui hakata lähemalt uurima, näeme, et kui talle tulid kõik need raskused -
nimelt võitlus elu eest - siis ütles ta, et leidis Jumala.
Nüüd, suheldes mõningate evangeelsete kirikujuhtidega,
mõistame, et ta oli mõnega kontaktis ja otsis oma sõnutsi igavesi väärtusi.
Kui Navalnõi teatas 2021. a. kohtule oma pöördumisest,
tsiteeris ta Kristuse mäejutlusest:
'Õndsad on need, kellel on nälg ja janu õiguse järele ...'.
See salm olnud tema jaoks kui käsk teha midagi oma rahva päästmiseks.
Dale Heard, CBNi Uudised.
Hea lugu! Tänan, Dale!
Järgnevalt, ekspresident Trump veenab evangelikaale,
ent mõne kristlase meelest lõhestab poliitika riiki
ja tuleb otsida viise meie ühendamiseks.
CBNi värskeim teos 'Kuidas uskuda tervendavalt'
Paljud teist, kristlastest, usuvad Jeesusesse, pattude andestamisse,
taevasse pääsemisse.
Ent uskuda saab veel mõndagi: et taevariik võib tulla sinu juurde,
et Jumala tahe võib sündida nagu taevas, nõnda ka maa peal.
Sillutage oma usuteed
väärt abimaterjaliga 'Kuidas uskuda tervendavalt',
mis sisaldab Gordon Robertson'i eksklusiivset videot.
Palu konkreetselt, ja Jumal vastab konkreetselt!
Gordon õpetab netis, kuidas paluda tervenemist!
Kui loed Jumala nimesid, mõistad sa Tema tõelist olemust.
Helistage täna, et saada töövihik oma usu tugevdamiseks.
Pane käsi peale, ja palume väga konkreetselt!
Kuulutan sulle täna, et Jumala riik tuleb su ligi!
Helistage numbril 1-800-700-7000!
Olen Efrem Graham Studio 5st.
Tulge minuga avastama head,
mis toimub muusika-, spordi-, tele- ja filmimaailmas.
Kui dr. Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega
ning uurime sidet popkultuuri ja usu vahel.
Küsisin, kas pean saama jutlustajaks; ei, ütles pastor, sa oled juba kantslis!
Kolmapäeva õhtuti kell 20:00 CBNi uudistekanalil.
Toitumine,
treening,
eeterlikud õlid,
kaalukaotus
ja muud.
Terve Elu Lorie Johnson'iga!
Rääkige, mis selles on.
CBNi tervisereporter Lorie Johnson
jagab värskeimat teavet tänaseilt tippterviseekspertidelt.
See on fantastiline!
Näete, mida peate teadma, et elada tervemat elu!
Vaadake Tervet Elu teisipäeval kell 20:30 CBNi uudistekanalilt.
Jätkame saadet. USAs on käimas 2024. a. presidendivalimiste hooaeg.
Kõnes üleriigilisile usuhäälinguile lubas ekspresident Donald Trump
kaitsta kristlust ja usuvabadust, kui pääseb novembris Valgesse Majja.
CBNi Jenna Browder teatab.
Ekspresident Trump kõneleb vaimustunud rahvahulgale
Üleriigiliste Usuhäälingute aastakonverentsil.
See ühing tähistab tänavu oma 80. aastapäeva.
See suurepärane ühing on aidanud levitada Jumala sõna,
Kristuse armastust, Püha Piibli lugusid
ning kuulsate evangelikaalide, aga ka evangelistide hääli,
nagu lahkunud suurmees Pat Robertson,
kes oli suur härrasmees- tundsin teda hästi,
suurepärane evangelist -
ja muidugi Billy Graham - küll Billy Graham oli hea!
CBNi Valge Maja kirjasaatja Abigail Robertson konverentsilt Nashville'is:
president Trump oli 6. (eks)president, kes usuhäälingute kogul kõnelnud.
Kõnelema kutsuti ka president Biden
ja vabariiklaste kandidaat Nikki Haley, ent nad keeldusid.
Kõnes loetles Trump oma esimese valitsusaja saavutusi,
mh abordi, Iisraeli, Ülemkohtu ja kohtunike ning usuvabaduse alal.
Ja võitlen veelgi kõvemini kristlaste eest veel neli aastat Valges Majas.
Tegime asju, milletaolisi pole ses riigis veel kristlaste heaks tehtud.
Veel tõotas ta luua uue riikliku sihtüksuse
võitluseks kristlusevastaste eelarvamustega.
Kuid keegi ei puutu Kristuse risti Trumpi valitsuse ajal.
Vannun teile, et seda ei juhtu ilmaski!
Ei ilmaski!
Ja peame päästma oma riigi,
ent kristlased ei saa jääda ses võitluses kõrvaltvaatajaiks.
Nad peavad tulema välja, tegema, mis vaja, ja võitma!
Homme suundub ekspresident
vabariiklaste eelvalimistele Lõuna-Carolina's.
Trump eeldab seal taas suurt võitu,
nii nagu Iowa's, New Hampshire'is ja Nevada's.
Ning küsitluste kohaselt tuleb see tal kergelt.
Jenna Browder, CBNi Uudised.
Vägevad sõnad ekspresidendilt!
Küsitluste kohaselt aga süvenevad USAs parteidevahelised lõhed.
Paljud kardavad poliitilist vägivalda.
Üks autor pakub kristlastele viisi
tegelda poliitikaga Jeesuse vääriliselt, et seda protsessi paremaks muuta.
CBNi Abigail Robertson räägib lähemalt.
Denise Gitsham on töötanud poliitikas üle 20 aasta ning teab,
et paljud kristlased peavad seda maailma sarnaselt veriseks ajaviiteks.
Raamatus 'Poliitika poliitikavihkajaile'
annab ta hüva nõu, kuidas tegelda sellega armastavalt, sõpru kaotamata.
Arvan kindlalt, et ühtsus peab algama Kristuse ihust,
sest meid on kutsutud olema ühtsed.
Gitsham ütleb CBNi Uudistele,
et Piibli järgi on see kutsumine tingimatu.
Pühakirjas on üle 179 salmi,
mis räägivad, kui tähtis on ühtsus Kristuse ihus ja vastastikune austus.
See on lähtekoht, mida maailm märkab, ja me tegelik tunnistus.
Seda raamatut on soovitanud poliitikud kummastki leerist,
ja see võivat aidata kristlastel
murda poliitilise lahkmeele mittenõustujate armastamisele läbi.
Kui oled poliitikas, võid tunda,
et mingis punktis teistmoodi arvaja on hetkel su vaenlane,
ehkki tal kui kristlasel on sinuga ühist hulga rohkem.
Gitsham usub, et kristlased peaksid mängima rolli valitsuse kujundamisel,
ent üksnes Issanda tahet otsides.
Pean tõesti oluliseks, et kui astume poliitikasse, siis küsime Issandalt nõu:
Kuidas toimida, mis on siin mu peaülesanne?
Ja paluma, et Issand hoiaks südant langemast 'tavapoliitika' vaimu küüsi.
On nii kerge hakata asju ajama maailma moodi!
Oma rollis poliitkommentaatorina
ei soovita ta vältida poliitvestlusi,
andes ühtlasi head nõu, kuidas edendada ühtsust.
Arvan, et kellelgi pole kasu, kui ütlen, et ei lasku sesse vestlusse,
sest kui me ei saa rääkida tõtt - tõtt Jumala antud vaatevinklist -
tunneme, et me ei suuda suhestuda,
kuna teine ju ei tea, mida sa tegelikult arvad.
Ja kui sa ei saa rääkida oma tõtt, siis tunned, et rikud ennast.
Oma raamatus jagab Gitsham õpetust omaenda poliitkogemuste najal.
Kongressi kandidaadina tundsin kirikusse astudes pahatihti,
et minu kui poliitikuga suheldakse kuidagi ebapühalt.
Ja ta hoiatab poliitvaimule allumise eest.
See ilmutab end viimaks nii, et me ei armasta enam kaasinimesi.
See muudab meid umbusklikeks.
See paneb meid nägema asju maisest, mitte taevasest vaatenurgast.
Ta meenutab usklikele, et ennekõike peame olema Kristuse saadikud.
Kõikjal, kuhu läheme,
toome vestlusse Jumala riigi põhimõtted ja väärtused,
toome Jumala riigi lootuse
ja vaatenurga, mis pole maine, vaid taevane.
Gitsham usub, et kuna kristlased on USA suurim valijaterühm,
võiksid nad täiesti parandada poliitikat,
püüdes esmalt armastada üksteist
ja koonduda Jumala põhimõtete ümber.
Abigail Robertson, CBNi Uudised.
Tänan, Abigail! Järgnevalt, vastuseks Florida uuele seadusele
naasevad mustade kogudused juurte juurde,
õpetades pühapäevakooli kõrval mustanahaliste ajalugu. Pärast pausi!
Kogu maailm paneb tähele!
Siin Lähis-Idas käib kõva diplomaatiline köievedu.
Vaadake lähemalt saatest Jeruusalemma Ajajoon.
Iisraeli arheoloogid räägivad leiust, mis võib muuta kujutlust Templimäest.
CBNi Jeruusalemma büroo juhataja Chris Mitchell
tutvustab maailmas toimuvat Piibli vaatenurgast.
Mis algab Iisraelis, levib lõpuks mujale.
Vaadake Jeruusalemma Ajajoont teisipäeval kl 20:00 CBNi Uudistest.
Orvu Väljavaade tahab armastada ja teenida riskilapsi,
aidata neil hoida peresid koos,
ja luua võimalusi tugevate ja püsivate kogukondade tekkeks üle maailma.
Töötame enam kui 60 riigis üle ilma, ja teie abiga suudame enamatki.
Üks tore aafrika vanasõna ütleb, et kui tahad joosta kiiresti,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et parandada võimalikult paljude orvuksjäänud ja kaitsetute laste elu.
Kuid me ei taha minna üksi.
Me läheme muutma maailma
ühe lapse, ühe pere, ühe kogukonna haaval.
Kas lööd ka kaasa?
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine Armastuse tõotamine
Orvu Väljavaade
Täna räägime, kuidas uskuda läbinisti,
jõudmaks niikaugele, et uskuda tervendavalt!
Võite saada kogumiku 'Kuidas uskuda tervendavalt'.
Võid tunda Jumala ligiolu, isegi vähihaiglas.
Tervendab Päästja, mitte inimene. Inimene on vaid abivahend.
Sinust voolavad elava vee jõed.
Saate ainukordse video, töövihiku ja erikoolituse.
Helistage või vaadake netist juba täna!
Siin USAs vaieldakse mõnes osariigis afroameeriklaste ajaloo õpetamise üle.
Seepeale naasevad mustanahaliste kogudused Floridas
oma juurte juurde, muutes kirikud ka koolimajadeks.
CBNi Washington'i korrespondent Hillary Powell teatab.
Naisusujuhid on oma sõnul asunud õpetusrindele vajakajäämisi täitma,
õpetades mustanahaliste ajalugu kogudustes kõrvuti piiblitundidega.
Mäletan elavalt, mis minuga juhtus,
kui püüdsin lõimida riiklikku koolisüsteemi.
Mu peale sülitati, mind nimetati iga päev n-sõnaga, mind peksti.
Ja see ei toimunud aastasadu tagasi, vaid aastal 1965.
75-aastase dr. Lavon Bracy mälestused
osalemisest Alachua maakonna koolisüsteemi lõimimises Floridas
on valus, kuid unustamatu osa tema minevikust.
See on ebameeldiv, aga nii oli, ja peame sellest päriselt rääkima.
Nüüd lõhub ta taas tõkkeid, õpetades afroameeriklaste ajalugu kogudustes,
ja nõudlus kasvab, kuna Florida Haridusamet kiitis 2023. a. heaks
uued suunised afroameerika ajaloo õpetamiseks lasteaiast 12. klassini.
Muudatused olid tingitud 2022. a. seadusest,
mille kuberner Ron De Santis ristis
laste ja töötajate ahistamise ehk ärklemise vastaseks seaduseks.
Üks osa õppekavast pälvis laialdast tähelepanu,
kuna sätestas, et mh tuleb õpetada, et orjad omandasid oskusi,
mida nad said mõnel juhul rakendada omaenda hüvanguks.
Enne siirdumist Washington'i 2011. a.
oli Florida kongresmen Frederika Wilson algkooli direktor,
kes aitas veenda osariigi parlamenti võtma 1994. aastal vastu seadust,
milles nõuti mustade ajaloo õpetamist üle osariigi.
Florida Afroameerika Ajaloo Sihtüksuse asutajaliikmena
nimetab ta uusi suuniseid häirivaks hälbeks haridusnormidest.
Avalduses CBNile ütleb ta, et me ei tohi ilustada ajalugu
ega jätta järelpõlved õppeta, kuidas ehitada õiglasemat ühiskonda,
lisades, et toetab täiesti koguduste tegemisi selle ajaloo hoidmisel.
Võtsin seda isiklikult.
Mõistame ka, et ajalugu on veel alles me mustade koguduste kirikupinkides.
Vaimulik Rhonda Thomas juhib ühingut Usk Floridas,
mis koostas kogudustele hästiminevad ajaloomaterjalid.
Pea 400 pühakoda, sh protestantide, katoliiklaste ja moslemite omad,
õpetavad 29 osariigis mustanahaliste ajalugu nende materjalide najal.
Seda on märganud ka vihkajad.
Thomas ütleb CBNi Uudistele, et on saanud tapmisähvardusi.
See meid ei hälvitanud, vaid andis hoopis jõudu juurde.
Sest ta näeb, et ajalugu on tema poolel.
Juba enne orjuse lõppu olid mõned kogudused põhjas
ühtlasi koolimajadeks vabastatud mustanahalistele.
Paljud kirikud avasid oma uksed vabanenud orjade harimiseks,
aidates tõsta kirjaoskust lõunaosariikide mustade seas
5%lt 1870. a. ca 70%ni 1900. a.
Vaimulikud, nagu Orlando pastor Sharon Riley,
peavad praegust tööd selle ajaloo säilitamiseks.
Ta loodab, et noortele kirikulistele antav õpe ajendab neid hääletama.
Tahtsime hoolitseda, et me õpilased mõistaksid, eriti keskkooli tasemel,
kõike, mida läks maksma meile hääleõiguse andmine.
See sisendab neisse ka vastutustunnet meie riigi kodanikena.
Vaimulik Thomas lisab, et ehkki minevikku ei saa muuta,
võib see vormida tulevikku,
kui kasutada ajalugu paadunud südamete pehmendamiseks.
Tegelikult seda mõnes me kirikus õpetataksegi.
Mustanahaliste ajaloo klass on suurem kui pühapäevakooli klass.
Nii jõuab see kirikuvõõrasteni.
Ehkki neid suuniseid seni veel koolis ei kasutata -
sellega alustatakse eeldatavasti 2024./25. õppeaastal -
oleme pärinud Florida Haridusametilt,
kuidas õpetajad peavad neid rakendama
ja kas neil lubatakse kasutada muidki materjale,
nagu haridusvoliniku Afroameerika Ajaloo Sihtüksuse loodud sisu.
Vastust pole me veel saanud.
Washington'ist, Hillary Powell, CBNi Uudised.
Vaatate CBNi uudiseid.
Tere vaatama!
Näete värskeid uudiseid,
erilugusid ja -saateid,
tõest teavet!
Näitame teile, mis maailmas toimub ja kuidas selle pärast palvetada.
Vaadake CBNi uudiseid!
Sest tõde loeb!
Tööpäeviti kell 8:00 CBNi uudistekanalil.
Täna räägime, kuidas uskuda läbinisti,
jõudmaks niikaugele, et uskuda tervendavalt.
Õpite oma usule vajalikku
sellest imelisest kogumikust 'Kuidas uskuda tervendavalt'.
Võid tunda Jumala ligiolu isegi vähihaiglas!
Saage osa neist hämmastavaist tervenemislugudest.
Teadsime 100%, et ses oli Jumala käsi.
Ja näen, et Ta on Jumal, kes suudab võimatut, et Talle pole miski võimatu!
Saate innustust oma eluks!
Sinu ihust voolavad elava vee jõed.
Tervendab Päästja, mitte inimene. Inimene on vaid abivahend.
Võite saada kogumiku 'Kuidas uskuda tervendavalt'.
Võid selle kindlasti saada! Jeesus tuli sinu pärast!
Saate ainukordse video, töövihiku ja erikoolituse,
kui hakkate CBNi partneriks.
Helistage või vaadake netist juba täna!
Tänapäeva teadusvallast väljaspool on vägi, mis ei allu loogikale.
Kuis ma ellu jäin? - Ei tea, kui kaua seal olin.
Vaadake vaimustavaid, vahetuid läbielamisi Jumala sekkumisest,
mis aitas üle võimatutest olukordadest.
See oli lihtsalt täielik ime! - Palve toimib!
Jumal tegi! - Ta suudab võimatut!
Jumal ei jäta sind hätta!
’Imed tänapäeva elus’, nädalalõputi CBNi Uudiste ja CBNi Pere kanalitel.
Lõpetuseks: evangelist Franklin Graham jagas head sõnumit
kümnelinnatuuril USA lõunapiiril.
Texas'es Eagle Pass'is tulvasid tuhanded maakonna amfiteatrisse
kakskeelsele teenistusele, kus muusikat tegid Taya ja Marcus Witt
ning evangeeliumi kuulutas Graham.
Kristlike pastorite ja ilmikute sõnul
oli ülendav mitte ainult näha Jumala tööd, vaid ka paluda ärkamise pärast.
Usun, et see annab hoo sisse Jumala vägevale liikumisele.
Pastorid ja kirikujuhid, kellega ma pole vist juba aastaid rääkinud,
tulevad kokku, istuvad lauda, söövad ühiselt õhtu- või hommikueinet,
ühel meelel ja ühel nõul.
Ja usun, et see lükkab käima midagi suurt.
Jumal loob praegu suurt ärkamist mu kogukonnas ja muudes piirilinnades,
Ja tunnen ning usun, mul on usku, et see ärkamine ei lõpe siin,
USA piiril, vaid läheb kaugemale, mujale USAsse.
Soovin, et siinsed inimesed mõistaksid, kes Jeesus on,
ja soovin, et nad saaksid teada, et Jeesus Kristus on Issand ja Päästja,
kuid tahtsin tuua ärkamise ka kirikusse
ning tahtsin, et see teeks kõik kirikud, päris kirikud siin Eagle Pass'is üheks,
sest meilt oodatakse ühtsust - oleme ju pruut.
Jumal ütleb, et õnnistab ühtseid, ja nii on ka Eagle Pass'is,
ent nad vajavad me palveid!
Graham ütleb, et evangelismituur pole poliitika,
vaid hea sõnumi toomine valupaika.
Tänan väga vaatamast meid sel nädalal!
Järgmise nädalani meilt kõigilt nägemist! ja Jumala õnnistust!
Tõlge: Sulev Kivastik